
Kasutusloa andmine (Liblika tn 18)
1. ASJAOLUD JA MENETLUSE KÄIK

16.07.2020.a laekus omanikult ehitisregistri keskkonda läbi vaatamiseks Liblika tn 18 kinnistule püstitatud aiamajale (ehitisregistri kood 120600036) kasutusloa taotlus nr 2011371/13564-1. Taotlusele on  lisatud ehitusprojekt „203NEP_PP_Liblika232.asice“ ja muudatusprojekt „203NEP_PP_Liblika232-M1.asice”, projekteerija OÜ Narva Ehitusprojekt, koos ehitusdokumentatsiooniga. 

Ehitisregistri andmetel on 23.04.2010 antud Liblika tn 232 aiamaja püstitamiseks ehitusluba nr 18551. Ehitusdokumentatsiooni andmetel 03.05.2010 oli alustatud aiamaja ehitust.
01.07.2015 jõustunud ehitusseadustiku ja planeerimisseaduse rakendamise seaduse § 20 lõike 1 kohaselt - enne käesoleva seaduse jõustumist antud ehitusluba kehtib tähtajatult, kui ehitamisega oli alustatud enne käesoleva seaduse jõustumist.

24.03.2015 on ADS-i infosüsteemis tehtud aadressiandmete muutmiskanne nr 1511524/22395, aadress Liblika tn 232 on nüüd Liblika tn 18. Aadressi muudatus on tehtud Narva Linnavalitsuse 11.03.2015 korralduse nr 217-k alusel.
16.07.2020 on ehitisregistri keskkonnas, koduleht www.ehr.ee, genereeritud kasutusloa eelnõu nr 2012371/12127, menetluse nr 221849, mis suunati ehitisregistri kaudu kooskõlastamiseks Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale ning Päästeameti Ida Päästekeskusele. Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis on avastatud puudused ning kasutusloa taotlus on puuduste kõrvaldamiseks ehitisregistri elektroonilise keskkonna kaudu tagastatud.

19.04.2021 laekus ehitisregistri elektroonilisse keskkonda kõrvaldatud puudustega kasutusloa taotlus nr  2011371/13564-9 ning on genereeritud uus kasutusloa eelnõu nr  2012371/12127-6. 

21.04.2021 kooskõlastasid kõik menetlusse kaasatud isikud kasutusloa väljastamiseks kasutusloa taotluse. 

Vastavalt ehitusseadustiku § 55 kohaselt kasutusloa andmisest keeldumise põhjused puuduvad ning aiamajale  võib anda kasutusloa.

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

Anda Liblika tn 18 kinnistule püstitatud aiamajale kasutusluba. 

4. RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

